钦定古今图书集成/明伦汇编/官常典/第101卷 > 淮王翊𨨣
## 钦定古今图书集成/明伦汇编/官常典/第101卷 > 淮王翊𨨣

按《明外史淮靖王传》：“翊𨨣，淮靖王瞻墺六代孙也。万
历二十三年，嗣父顺王载坚封。方翊𨨣之未王也，与
妓王爱善，冒妾额入宫，且令抚庶子常洪为子。陈妃
与世子常清俱失爱，潜谋易嫡。御史陈王道以理谕
翊𨨣出之外舍。常洪遂与宗人翊銂等谋，夜入王宫，
盗册宝资货以出。守臣上其事，王爱论死，勒常洪自”
尽，翊銂等削属籍，永锢。夺翊𨨣四岁禄。〈阙〉年薨，子常
清嗣。